**Էդուարդ Վլադիմիրի Բաբայան** (օգոստոսի 9, 1972(1972-08-09), Վրացական ԽՍՀ, ԽՍՀՄ), ՀՀ ԱԺ 7-րդ գումարման պատգամավոր։ Մինչև պատգամավոր դառնալը եղել է գործարար Գագիկ Ծառուկյանի թիկնազորի պետը։ 2021 թվականի դեկտեմբերի 17-ից զբաղեցնում է Աբովյան խոշորացված համայնքի համայնքապետի պաշտոնը։

Կենսագրություն
--------------

Էդուարդ Վլադիմիրի Բաբայան, ծնվել է 1972 թվականի օգոստոսի 9-ին Վրաստանի ԽՍՀ-ում։ 1974 թվականից ընտանիքով տեղափոխվել են ՀՀ և հաստատվել Աբովյան քաղաքում։ Միջնակարգ կրթությունը ստացել է Աբովյանի N 9 դպրոցում, այնուհետև ուսումը շարունակել է Երևանի մեքենաշինության տեխնիկումում։ 1992-1993 թվականներին ծառայել է ՀՀ ԶՈՒ-ում։ Արցախյան պատերազմի մասնակից է։ Պատերազմի տարիներին մասնակցել է Լաչինի միջանցքի ազատագրմանը, Քարվաճառի ազատագրմանը։

### Կրթություն

2002 - 2006 թվականներին ավարտել է Ֆիզիկական Կուլտուրայի Պետական Համալսարանի՝ սպորտի մանկավարժության և կառավարման ֆակուլտետը։ Ֆիզիկական կուլտուրայի և սպորտի մանկավարժ, ձյուդոյի մարզիչ է։

### Աշխատանքային և սպորտային գործունեություն

1979 թվականից առ այսօր զբաղվում է սպորտով արժանացել է բազմաթիվ մրցանակների։

1996-1997 թվականներին աշխատել է ՀՀ ոստիկանության կազմակերպված հանցավորության դեմ պայքարի գլխավոր վարչությունում (6-րդ վարչություն)։

1998 - 2004 թվականներին աշխատել է ՀՀ պաշտպանության նախարարությունում։

2004 - 2018 թվականներին արժատել է ՀՀ ոստիկանության պետական պահպանության գլխավոր վարչության անձի անվտանգության և գույքի պահպանության բաժնում։

2017 թվականից հանդիսանում է ՀԱՕԿ-ի նախագահի խորհրդական (հասարակական հիմունքներով)։

### Քաղաքական գործունեություն

2018-2021 թվականներին թիվ 10 ընտրատարծքից, ընտրվել է ԱԺ պատգամավոր «Բարգավաճ Հայաստան» կուսակցությոան ընտրական ցուցակով։

2021 թվականի դեկտեմբերի 5-ին կայացած Աբովյանի խոշորացված համայնքի ՏԻՄ ընտրությունների արդյունքում, «Բարգավաճ Հայաստան» կուսակցությունը ստանալով ձայների մեծամասնությունը, հետագայում Էդուարդ Բաբայանի թեկնածությունն է առաջադրել համայնքապետի պաշտոնի համար։

2021 թվականի դեկտեմբերի 17-ին, Աբովյան խոշորացված համայնքի ավագանին Էդուարդ Բաբայանին ընտրեց համայնքապետի պաշտոնում։

Դատապարտում
-----------

2018 թվականի հուլիսի 2-ին «Օլիմպավան» մարզասրահում ծեծի է ընթարկվել 50-ամյա Վյաչեսլավ Հարությունովը։ Ըստ տուժողի՝ նրան առաջին հարվածը հասցրել է Գագիկ Ծառուկյանը, այնուհետև՝ նրա թիկնապահ Էդուարդ Բաբայանը։ Դեպքի առիթով հուլիսի 3-ին ձերբակալվել է Էդուարդ Բաբայանը ՀՀ քրեական օրենսգրքի 112 հոդվածով` դիտավորությամբ մեկ ուրիշի առողջությանը ծանր վնաս պատճառելու կասկածանքով։ Օգոստոսի 21-ին նա կալանքից ազատ է արձակվել 20 մլն դրամ գրավի դիմաց։

2019 թվականի ապրիլի 5-ին Երևանի ընդհանուր իրավասության դատարանը Էվուարդ Բաբայանին դատապարտել է 3 տարի 6 ամիս ազատազրկման, սակայն նա պատիժը չի կրի համաներման ակտի համաձայն։

Ընտանիք
-------

Ամուսնացած է, ունի 2 դուստր և 1 որդի։

Ծանոթագրություններ
------------------

1. 1 2 3 4
2. ↑  «ԿԸՀ-ն ամփոփեց մանդատ ստացած և մանդատից հրաժարված անձանց ցուցակները, որոշեց ԱԺ առաջին նիստի օրը»
3. ↑  Էդուարդ Վլադիմիրի Բաբայանը Ազգային Ժողովի պաշտոնական կայքում
4. 1 2  «Գագիկ Ծառուկյանի թիկնազորի պետ Էդուարդ Բաբայանը ձերբակալվել է»
5. ↑
6. ↑  «Դեկտեմբերի 5-ին 36 համայնքում ընտրություններ են. քաղաքական ուժերն ակտիվ մասնակցում են»։ *«Ազատ Եվրոպա/Ազատություն» ռադիոկայան* (հայերեն)։ Վերցված է 2021 թ․ դեկտեմբերի 25  CS1 սպաս․ հայերենը նշված է (link)
7. ↑  «ԷԴՈՒԱՐԴ ԲԱԲԱՅԱՆՆ ԸՆՏՐՎԵՑ ԱԲՈՎՅԱՆ ԲԱԶՄԱԲՆԱԿԱՎԱՅՐ ՀԱՄԱՅՆՔԻ ՂԵԿԱՎԱՐ»։ *abovyan.am*։ Վերցված է 2022 թ․ մարտի 11
8. ↑  «Ըստ տուժողի՝ առաջին հարվածը հասցրել է Գագիկ Ծառուկյանը (տեսանյութ)»
9. ↑  «Ձերբակալվել է Գագիկ Ծառուկյանի թիկնազորի պետ Էդուարդ Բաբայանը»
10. ↑  «Ծառուկյանի թիկնազորի պետ, ԱԺ պատգամավոր Էդուարդ Բաբայանի գործով նախաքննությունն ավարտվեց»
11. ↑  «Ծառուկյանի թիկնազորի պետ Էդուարդ Բաբայանն այսօր 20 միլիոն դրամ գրավի դիմաց ազատ կարձակվի»
12. ↑  «Ծառուկյանի թիկնազորի նախկին պետը դատապարտվել է 3 տարի 6 ամիս ազատազրկման»